Lara Croft

**Lara CROFT** (naskiĝis la  en Londono) estas fikciulino kaj ĉefrolulino de la videoluda serio Tomb Raider.

En 2006 estis aljuĝita al ŝi unu stelo en la *Walk of Game* kaj ŝi estis enmetita ankaŭ en la Guinness-libro de rekordoj kiel “la videoluda heroino plej fama en la mondo”.

## De la unuaj skizoj ĝis la hodiaŭa Lara 
Core Design kaj Eidos Interactive, en 1995, volis krei videoludon tute malsaman kompare al aliaj tiamaj videoludoj.
Toby Gard elpensis unuafoje pri ina rolulo, unu arkeologino armita per du pistoloj, kun alloga aspekto. La unua nomo estis Laura Cruz, poste ŝanĝita al Lara Croft.

La abundmezura korpo estis ideo de la desegnisto, kiu pligrandigis je 150% la volumenon de la sino de Lara por fari ŝercon al la aliaj anoj de la kreadoteamo, kiuj tamen, vidante la skizon, ŝatis la novajn mezurojn kaj fakte ili iĝis definitivaj.

Kiam ĝi estis publikigita, la unua videoludo kaŭzis bruon. Estis tute neantaŭvidebla la forlaso de Toby Gard tuj poste la publikigo de la unua epizodo. La kulmino de la sukceso estiĝis per la tria epizodo, ekde la kvara la vendoj malaltiĝis, sed ĉiuokaze ili estis ankoraŭ altaj.

La malaltiĝego estiĝis post la publikigo de la sesa epizodo (*Tomb Raider: The Angel of Darkness*, 2003), kiu elrevigis multajn ludantojn. Tio okazis ĉar Core Design ekestis laca krei novajn ludojn de Lara Croft, ĉar por tio estis necesa grandega laboro de la kreadoteamo, dum la ludantoj estis tre postulemaj. Fakte oni volis fini la serion per la kvara epizodo (*Tomb Raider: The Last Revelation*), sed Eidos devigis ilin daŭrigi. En la kvina epizodo la krea streĉo tre ĉeestas kaj dum la kreado de la sesa (*The angel of Darkness*) la limdato ne estis respektita. Pro la financa falego Eidos Interactive konfidis la markon Tomb Raider al Crystal Dynamics.

En la freŝa *Tomb Raider: Legend* (2006) Toby Gard revenas.

Cetere, por celebri la dekan datrevenon de Tomb Raider en 2007, Crystal Dynamics kreis rearanĝon de la unua epizodo de la sagao, nomita *Tomb Raider: Anniversary*.

La nova epizodo, *Tomb Raider: Underworld*, aperis en 2008.

## La voĉoj de Lara 
[eta|dekstre|300px|[Alison Carroll, la modelino kiu nune interpretas Lara-n dum la publikigado de la videoludo.]]
[eta|dekstre|300px|[Karima Adebibe kiel Lara Croft]]

En la angla versio Lara Croft estas dublata de:
* Shelley Blond en *Tomb Raider 1*
* Judith Gibbins en *Tomb Raider 2*, *Tomb Raider 3*
* Jonell Elliott en *Tomb Raider: The Last Revelation*, *Tomb Raider: Chronicles*, *Tomb Raider: The Angel of Darkness*, *Tomb Raider: The Action Adventure*
* Keeley Hawes en: *Tomb Raider: Legend*, *Tomb Raider: Anniversary*, *Tomb Raider: Underworld*, *Lara Croft and the Guardian of Light*

En la aliaj landoj estas dublata de:
25px Francio

* Françoise Cadol (de *Tomb Raider 1* ĝis *Tomb Raider: Underworld*)

25px Italio
* Elda Olivieri (de *Tomb Raider 2* ĝis *Tomb Raider: Underworld*)

25px Hispanio
* Charo Soria (de *Tomb Raider 3* ĝis *Tomb Raider: The Angel of Darkness*)
* Ana Jiménez (de *Tomb Raider: Legend* ĝis *Tomb Raider: Underworld*)

25px Japanio
* Megumi Ogata (*Tomb Raider 1*)
* Atsuko Tanaka (de *Tomb Raider 2* ĝis *Tomb Raider: The Angel of Darkness*)
* Takako Honda (de *Tomb Raider: Legend* ĝis *Tomb Raider: Underworld*)

## La pozistinoj 
De la unua epizodo de *Tomb Raider* ĝis nun, sekvis unu la alian multaj pozistinoj, kiuj per fotografioj kaj intervjuoj publikigis ĉiun epizodon de la ludo.

* Natalie Cook por *Tomb Raider 1*
* Rhona Mitra por *Tomb Raider 2*
* Nell Mc Andrews por *Tomb Raider 3*
* Lara Weller por *Tomb Raider: The Last Revelation*
* Lucy Clarkson por *Tomb Raider: Chronicles*
* Jill De Jong por *Tomb Raider: The Angel of Darkness*
* Karima Adebibe por *Tomb Raider: Legend* kaj *Tomb Raider: Anniversary*
* Alison Carroll por *Tomb Raider: Underworld*

## Filmoj 
Estas turnitaj du filmoj pri Lara, kiuj estas interpretataj de Angelina Jolie.
La unua filmo *Lara Croft: Tomb Raider* havis sukceson kaj la dua *Lara Croft: Tomb Raider - The Cradle of Life* estas konsiderita fiasko kompare al la antaŭa filmo (156 milionoj da dolaroj kontraŭ 251 de la unua filmo). Jolie deklaris forlasi la rolon kaj pro tio en la tria filmo la juna Lara estos interpretata de juna aktorino.

[eta|maldekstre|150px|[Angelina Jolie kiu donis homan vizaĝon al la fikciulino]]

## Eksteraj ligiloj 
*  Oficiala retejo pri Tomb Raider
*  Tomb Raider 5
*  Lara Croft 
*  Lara surrete (Informoj, bildoj kaj vigla forumo
*  Planedo Lara, multaj bildoj elŝuteblaj
*  Analizo de Lara Croft de Game Studies
*  Tomb Raider Central. Entenas ekskluzivaj informoj pri TR Legend 
*  Biografio ĉe Captain Alban

Kategorio:Videoludaj roluloj
Kategorio:Filmaj roluloj
Kategorio:Fikciaj britoj
Kategorio:Fikciaj nobeloj
Kategorio:Fikciuloj de la 20-a jarcento
Kategorio:Tomb Raider
Kategorio:Rekordoj de Guinness